ഓണ സമ്മാനമായി വൈദ്യുതി എത്തിച്ച് നല്കി കെ.എസ്.ഇ.ബി ജീവനക്കാര് ചേര്പ്പ്: ഓണ സമ്മാനമായി കരുവന്നൂര് പുത്തന്ത്തോട് പള്ളിപ്പാടന് അന്തോണിയുടെ വീട്ടില് കെ.എസ്.ഇ.ബി കരുവന്നൂര് സെക്ഷനിലെ ജീവനക്കാര് വൈദ്യുതി എത്തിച്ച് നല്കി. വീട് പണിത് 11 വര്ഷമായിട്ടും വൈദ്യുതീകരിക്കാന് കഴിഞ്ഞിരുന്നില്ല. വാര്ദ്ധക്യ സഹജമായ അവശതകളുള്ള അന്തോണി തനിച്ചാണ് കഴിയുന്നത്. മെഴുകുതിരി വെളിച്ചമായിരുന്നു ഇയാളുടെ ഏക ആശ്രയം. അന്തോണിയുടെ ദുരവസ്ഥ അയല്വാസിയായ ജോയ് തെക്കൂടന് മന്ത്രി കെ.കെ കൃഷ്ണന്കുട്ടിയെ അറിയച്ചതിനെ തുടര്ന്നാണ് നടപടിയുണ്ടായത്. മുഴുവന് ചെലവും ജീവനക്കാര് വഹിച്ചു. ഇരിങ്ങാലക്കുട ഡിവിഷന് എക്സിക്യൂട്ടീവ് എന്ജിനിയര് പി.എ ആശ സ്വിച്ച് ഓണ് കര്മ്മം നിര്വഹിച്ചു. കൗണ്സിലര് പ്രവീണ്, എം.എസ് സാജു, സി.വി സൂര്യ, ആദര്ശ ദില്രാജ് എന്നിവര് പങ്കെടുത്തു.